عراق نینگ شمالی ده تورکیه بیلن سوریه چیگره سی گه یقین بیر جای ده اورین آلگن سنجار قصبه سی سونگگی پیت لرده ینه کون ترتیبی گه کیلماقده.
سنجار منطقه سی داعش گه قرشی کوره ش بهانه سی بیلن ترور تشکیلاتی پ.ک.ک تامانیدن باسیب آلینرایکن, شونده ی قیلیب ترور تشکیلاتی تامانیدن عراق- سوریه اورته سیده گی مهم بیر لوژستیک مرکز اوله راق استفاده ایتیلدی.  ترور تشکیلاتی نینگ منطقه ده گی موجودیتی ایسه تورکیه جهتی دن مهم بیر تهدید اوله راق بهالنتیریلماقده.  سونگگی پیت لرده اوشبو منطقه نینگ ترور تشکیلاتی دن تصفیه ایتیلیشی بوییچه مهم ینگی لیک لر هم یوز بیرماقده.
عراق ده تورکیه- سوریه چیگره سی یقینیده گی ستراتیژیک اهمیت گه ایگه سنجار قصبه سی اوزاق مدت دن بیری بغداد بیلن اربیل اورته سیده جنجاللی بیر منطقه گه ایله نیب قالگن ایدی.  اوشبو نقطه ده یزیدی لرنینگ یشیاتگن لیک لری سببلی دنیا هم خوددی شوو منطقه گه اهمیت بیرماقده ایدی.  بیراق میلادی 2014- ییل ده ترور تشکیلاتی داعش نینگ منطقه ده گی یزیدی لر نی قیرغین قیلگن لیگی, کیین باشله گن بحران دن فایده له نیب پ.ک.ک نینگ منطقه گه جایله شیشی آرتیدن تروریزم گه قرشی کوره ش تورکیه جهتی دن اوشبو منطقه مهم بیر نقطه گه ایله نیب قالدی. ترور تشکیلاتی پ.ک.ک بیر تاماندن منطقه نینگ جغرافی موقعیتی دن فایده له نیب عراق – سوریه اورته سیده مهم بیر لوژستیک مرکز نی کنترول ایترایکن, باشقه بیر تاماندن ایسه منطقه ده گی یزیدی لر نی مسلح قیلیب خوددی شوو منطقه دن اوز فایده سی گه استفاده ایتیش گه حرکت ایتماقده ایدی.  منطقه ده اوزی گه خاص بیر رهبریت قوریش گه حرکت قیلرایکن, یزیدی لر تامانیدن تشکیل ایتیلگن سنجار مقاومت کوچ لری هم منطقه ده حاکمیت قوریش فعالیت لری نی جدللشتیردی.  بیراق آلدین عراق نینگ شمالی ده گی محلی رهبریت گه باغلیق کوچ لر گه قرشی کوره شیش گه مجبور بولیب قالدی لر.  کیین ایسه تورکیه نینگ هوا عملیات لری نتیجه سیده منطقه ده ترور تشکیلاتی پ.ک.ک نینگ کوچی کمه یدی. تورکیه استخباراتی نینگ فعالیت لری نتیجه سیده منطقه ده ترور تشکیلاتی نینگ باشلیق لری کیتمه کیت یوق قیلینه باشلندی.
شونده ی قیلیب یزیدی لر هم ترور تشکیلاتی پ.ک.ک گه قرشی باسیم لری نی آرتیردی.  نتیجه ده تورکیه نینگ طلبی گه بناً پ.ک.ک و الحشد الشعبی کبی قوراللی عنصر لرنینگ منطقه دن بوتونله ی چیقاریلیشی بیلن علاقه لی بغداد و اربیل اورته سیده بیر کیلیشوو امضالندی.  مرکزی عراق رهبریتی اردوسی نینگ منطقه گه کیلیب جایله شیشی آرتیدن پ.ک.ک گه باغلیق کوچ لر منطقه نی ترک ایتدی. لیکن حاضرگی کونده هم سنجار نینگ چیککه حدود لریده پ.ک.ک نینگ فعالیت لری دوام ایتماقده. تورکیه عراق اردوسی نینگ منطقه نینگ کنترولی نی بوتونله ی قولگه آلیشی نی جدی بیر شکلده طلب ایترایکن, اوشبو توغریده هرخیل یاردم گه تیار ایکن لیگی نی بیلدیرماقده.  بیراق قیسقه بیر مدت کیین اوشبو طلب نینگ بجا کیتیریلمس لیگی تقدیرده بیر تامانلمه بیر عملیات نینگ هم بحث موضوعی بولیشی ممکن.
تورکیه جهتی دن سنجار نینگ ترور تشکیلاتی پ.ک.ک دن تصفیه ایتیلیشی, ترور تشکیلاتی نینگ عراق- سوریه چیگره سیده گی یولی نینگ بویوک مقیاسده یاپیلیشی و یککه بولیب قالیشی معنی سی گه کیلماقده.   اوتگن کون لرده تورکیه جمهوریتی ملی مدافعه وزیری خلوصی آقر نینگ بغداد و اربیل ده ایریم اوچره شوو لر اوتکزگن لیگی نی هم تروریزم گه قرشی کوره ش و سنجار مسئله سی دایره سیده بهالنتیریش کیره ک.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
